Polisiebeamptes ‘red’ egpaar met twee borde kosJole en Michele eet die pasta wat die beamptes vir hulle voorberei het. Volgens die polisie is hulle na die 94-jarige man en 89-jarige vrou, wat al amper 70 jaar getroud is, se huis ontbied nadat die bure iemand hoor skree en huil het. Die egpaar was glo ontsteld oor negatiewe nuusgebeure op die televisie. “Jole en Michele is baie lief vir mekaar, maar wanneer eensaamheid ŉ las vir die hart raak, kan dit gebeur dat hoop verlore gaan,” het die polisie in ŉ verklaring gesê. “Dit kan gebeur, soos die keer, dat hulle in hul wanhoop so hard geskree het dat iemand op die uiteinde die polisie ontbied het.” Beamptes wat by die huis opgedaag het, het besluit om vir die egpaar aandete te maak. “Spaghetti, botter, kaas en ŉ kosbare bestanddeel, hul medemenslikheid, was die enigste bestanddele tot hul beskikking.”